Pentru anul şcolar 2013-2014 înscrierea la şcoală a copiilor care trebuie să înceapă învăţământul primar se va face în funcţie de:

* **vârsta copilului**,
* **decizia părinţilor**, astfel

|  |  |  |  |
| --- | --- | --- | --- |
|  | **Vârsta copilului** | **În ce clasă se înscrie\*** | **Cum se înscrie** |
| 1. | **7 ani împliniţi până la 31 august 2013 inclusiv (născut înainte de 1 septembrie 2006)** | În clasa I | La solicitarea părintelui/tutorelui legal instituit **, indiferent** dacă a fost sau nu a fost la grădiniţă  **ESTE ULTIMUL AN ÎN CARE COPIII SE MAI POT ÎNSCRIE DIRECT ÎN CLASA I!** |
| 2. | **6 ani împliniţi până la 31 august 2013 inclusiv (născut între 1 septembrie 2006 şi 31 august 2007 inclusiv)** | În clasa pregătitoare | La solicitarea părintelui/tutorelui legal instituit |
| 3. | **6 ani împliniţi între 1 septembrie 2013 şi 31 decembrie 2013 (născut între 1 septembrie şi 31 decembrie 2007, inclusiv)** | În clasa pregătitoare | Dacă părintele/tutorele legal instituit solicită în scris acest lucru şi dacă evaluarea de către experţi atestă pregătirea copilului pentru parcurgerea cu succes a clasei pregătitoare\*\* |
| La grădiniţă, în grupa mare | Dacă părintele/tutorele legal nu doreşte înscrierea în învăţământul primar sau dacă evaluarea dezvoltării copilului de către experţi recomandă înscrierea la grădiniţă\*\* |
| 1. **În ce clasă se înscriu copiii care au cerinţe educaţionale speciale?** | | | | |

**R.** Copiii cu cerinte educationale speciale pot fi înscrisi în învătământul de masă sau în învătământul special. Conform legii, în clasa pregătitoare din învăţământul special sunt înscrişi copii cu cerinţe educaţionale speciale, care împlinesc vârsta de 8 ani până la data începerii anului şcolar. La solicitarea scrisă a părinţilor/a tutorilor legali instituiti, pot fi înscrişi în clasa pregătitoare şi copii cu vârste cuprinse între 6 şi 8 ani la data începerii anului şcolar.

|  |
| --- |
| 1. **Unde, cine şi când va face evaluarea dezvoltării copilului?** |

**R.** Evaluarea dezvoltării psihosomatice a copilului, în cazul în care aceasta se impune, se va face sub coordonarea Centrului Judeţean de Resurse şi Asistenţă Educaţională Olt (CJRAE Olt), la sediul acestuia sau în diferite zone ale judeţului, pentru a facilita accesul părinţilor şi copiilor la evaluare. Evaluarea se va realiza de către specialişti, în perioada prevăzută de calendarul înscrierii în clasa pregătitoare (aprilie 2013). Rezultatul evaluării dezvoltării psihosomatice a copilului este comunicat, în scris, părintelui/ tutorelui legal instituit care a solicitat evaluarea. Rezultatul evaluării nu poate fi contestat. La fel ca în anii precedenţi, fiecare locuinţă este arondată unei şcoli. Scoala de circumscriptie va furniza toate datele referitoare la procesul de evaluare a dezvoltării psihosomatice a copilului.

|  |
| --- |
| 1. **La ce şcoală poate merge copilul în anul şcolar 2013-2014?** |

**R.** Școala de circumscripție are **obligaţia** de a şcolariza copilul, **dacă părintele/tutorele legal instituit solicită şcolarizarea la acea şcoală**.

|  |
| --- |
| 1. **Poate copilul să meargă la altă şcoală decât cea la care este arondată locuinţa?** |

**R.** **Da.** Trebuie să ştiţi că şcolarizarea copilului se poate face şi în altă unitate de învăţământ decât cea la care este arondat domiciliul, dacă părintele/tutorele legal instituit solicită acest lucru, în limita locurilor disponibile la acea unitate de învăţământ. Dacă la respectiva unitate de învăţământ există mai multe cereri decât locuri disponibile, departajarea se va face cu transparenţă şi echitate, pe baza unor criterii specifice de departajare elaborate de fiecare unitate de învățământ și avizate de consilierul juridic al Inspectoratului Școlar Județean Olt. Părinții pot opta pentru o altă şcoală decât cea la care sunt arondați, în perioada prevăzută de calendarul înscrierii (în perioada aprilie 2013).

Dosarul cu toate documentele se depune la şcoala la care se solicită înscrierea. Personalul specializat din şcoală va procesa dosarele depuse. Este inutil să fie depuse mai multe dosare, la mai multe şcoli, pentru că procesarea este informatizată şi aplicaţia informatică nu va permite înscrieri multiple.

|  |
| --- |
| 1. **Cum se va face departajarea copiilor care solicită înscrierea în altă şcoală decât cea la care este arondat domiciliul în situaţia în care sunt mai multe solicitări decât numărul de locuri disponibile?** |

**R.** În situaţia în care pentru o anumită şcoală sunt mai multe solicitări decât numărul de locuri disponibile după înscrierea copiilor din circumscripţia şcolară respectivă, departajarea copiilor înscrişi se va face în raport cu următoarele criterii generale precizate de metodologia privind înscrierea copiilor în clasa pregătitoare în anul școlar 2013 – 2014, care va intra în vigoare în luna martie 2013.

Unităţile de învăţământ pot stabili criterii specifice, pe lângă cele obligatorii de mai sus, în cazul în care există mai mulţi copii care nu pot fi departajaţi de criteriile anterioare. Este interzisă includerea printre criteriile specifice a oricăror tipuri de teste, examene, etc. Stabilirea criteriilor specifice se face la începutul perioadei de înscriere cu avizul cpnsilieruuli juridic al Inspectoratului Școlar Județean Olt şi se anunţă public. Modificarea lor ulterioară este interzisă.

|  |
| --- |
| 1. **Cum se înscriu copiii?** |

**R.** Înscrierea copiilor se va face în urma completării de către personalul şcolii a unei fişe-tip de înscriere, în prezenţa părinţilor. Completarea fişei-tip de înscriere se face la secretariatul şcolii la care sunteţi arondat, în perioada prevăzută de calendarul înscrierii (aprilie 2013). Completarea fişei-tip va dura aproximativ 10 minute. Procedura de înscriere este valabilă şi pentru înscrierea copiilor în unităţile de învăţământ particular. Pentru completarea fişei-tip de înscriere părintele va depune o fotocopie a buletinului său de identitate şi o fotocopie a certificatului de naştere al copilului, care vor fi certificate conform cu originalul de către secretariatul unităţii de învăţământ. În situația în care copilul împlinește 6 ani în perioada 01 septembrie 2013 – 31 decembrie 2013, părintele va prezenta la înscriere și rezultatul evaluării psihosomatice a copilului. Pentru aceasta, părintele trebuie să aibă asupra lui documentele în original. În situaţia în care părintele optează pentru înscrierea copilului într-o altă şcoală decât şcoala de circumscripţie, acesta va depune şi documentele care dovedesc modul în care sunt îndeplinite criteriile care permit departajarea. După completarea de către personalul şcolii a fişei-tip de înscriere, părintele va semna pentru validarea corectitudinii datelor.

|  |
| --- |
| 1. **La înscriere trebuie să fie prezent copilul?** |

**R. Nu.** Prezenţa copilului nu este necesară şi nici recomandată.

|  |
| --- |
| 1. **Când se înscriu copiii?** |

**R.** Înscrierea în clasa pregătitoare se va face în luna aprilie după o metodologie elaborată în luna martie 2013 de Ministerul Educației Naționale.

|  |
| --- |
| 1. **Cum va fi aflat rezultatul înscrierii?** |

**R.** Rezultatul va fi afişat la unitatea de învăţământ la care a fost depusă cererea.

|  |
| --- |
| 1. **Va fi testat copilul pentru înscrierea la şcoală?** |

**R. Nu.** Copilul nu va fi testat pentru înscrierea la şcoală. La această vârstă, toţi copiii au dreptul la un învăţământ de calitate. Sunt strict interzise testările de cunoștințe sau alte metode de ierarhizare presupus valorică a copiilor.

|  |
| --- |
| 1. **Ce va învăţa copilul în clasa pregătitoare?** |

**R.** În clasa pregătitoare copilul va învăţa prin metode adecvate vârstei tot ceea ce îi este necesar pentru a face faţă cu succes clasei I. De exemplu, copiii îşi vor dezvolta capacitatea de a comunica, vor stabili sau consolida primele contacte cu lumea numerelor şi a literelor, vor învăţa să observe mediul înconjurător şi să interacţioneze cu ceilalţi copii şi cu adulţi prin jocuri didactice, activităţi în echipă, activităţi de descoperire, prin desen sau muzică. Nu în ultimul rând, copiii vor beneficia de ore special destinate unei pregătiri fizice armonioase. Pentru aceasta, copiii vor beneficia de programe şcolare realizate de cei mai buni specialişti şi de resurse de învăţare variate şi adecvate vârstei.

Ordinul Ministrului Educației, Cercetării, Tineretului și Sportului nr. 3654/29.03.2012 privind aprobarea planurilor cadru de învățământ pentru ciclul primar, ciclul achizițiilor fundamentale stabilește alocările orare pe arii curriculare, numărul minim și maxim de ore alocate acestora, precum și numărul total de ore studiate pe săptămână. La nivelul schemei orare **se recomandă** alocarea a cel puțin unei ore de opțional din aria curriculară *Limbă și comunicare* pentru studierea unei limbi moderne (art.7 din Anexa 6 la O.M.E.C.T.S. nr.3654/2012).

Pentru fiecare disciplină prevăzută în planul-cadru la clasa pregătitoare, activitățile de predare – învățare – evaluare acoperă 30 – 35 minute din ora de curs, restul de timp fiind destinat unor activități liber – alese, recreative.

Planul-cadru de învățământ permite o abordare flexibilă a elaborării schemelor orare, oferind și posibilitatea organizării tematice a orarului unei clase. În acest caz, poziționarea disciplinelor în orar poate varia de la o săptămână la alta, cu condiția ca numărul orelor pe săptămână să fie același.

|  |
| --- |
| 1. **Cine va preda la clasa pregătitoare?** |

**R.** La clasa pregătitoare va avea dreptul de a preda, conform legii, cadrul didactic care este calificat să predea în învăţământul primar. Cadrele didactice care vor preda la clasa pregătitoare vor beneficia, înainte de începerea anului şcolar 2013-2014, de o formare specifică.

|  |
| --- |
| 1. **În clasa pregătitoare copilul va primi note sau calificative?** |

**R.** Pe parcursul clasei pregătitoare, copilul NU VA DA NICIUN TEST DE EVALUARE şi nu va primi nici note şi nici calificative. Este posibil ca pe parcursul anului şcolar cadrul didactic să utilizeze modalităţi de încurajare şi de recompensare specifice vârstei (buline de diferite culori etc.).

Evaluarea copilului se va face la sfârşitul anului şcolar sub forma unui raport scris întocmit de învăţător/învăţătoare. Din acest raport părinții vor putea afla care este gradul dezvoltării fizice şi psiho-intelectuale, nivelul utilizării limbajului şi disponibilităţile de comunicare ale copilului. Li se vor mai furniza date privind nivelul capacităţilor de învăţare şi informaţii privind atitudinea copilului faţă de învăţare. Acest raport va fi întocmit de către cadrul didactic pe baza observării sistematice a progresului elevului, pe tot parcursul anului şcolar.

|  |
| --- |
| 1. **Cum va fi organizată sala de clasă?** |

**R.** Sala de clasă va fi adaptată vârstei copiilor în aşa fel încât să permită învăţarea prin joc şi pregătirea pentru clasa I. Se vor utiliza resurse de învăţare adecvate vârstei copiilor.

Vor fi extinse, în școlile în care există cerere, programele de tip ***„Școală după școală”,*** program complementar programului şcolar obligatoriu, care oferă oportunităţi de învăţare formală şi nonformală pentru consolidarea competenţelor, învăţare remedială şi accelerare a învăţării prin activităţi educative, recreative şi de timp liber.

|  |
| --- |
| 1. **Unde se pot obține informații suplimentare?** |

**R.** Informaţii suplimentare referitoare la înscrierea copiilor în clasa pregătitoare puteţi afla gratuit:

* Direct de la unităţile de învăţământ
* Gratuit telefonic de la Inspectoratul Școlar Judeţean Olt la telverde.

**0 800 816 249, Luni – Vineri, între orele 9.00- 17.00.**